text: қостілділік, дербес екі тілде бірдей ойлап, жаза білетін өнер адамдарының психологиясын зерттейтін тіл білімінің әлеуметтік саласы. әсіресе екі тілді қатар пайдаланатын өнер шығармашылығына ерекше назар аударатын ғылыми бағыт. әуезов те сондай тұлғалардың санатына жатады. ол «абай» трагедиясын орыс және қазақ тілінде бір мезгілде жазды. «қасеннің құбылыстары», «қынаптан қылыш», «бекет», «райхан», т. б. шығармаларын өзі орыс тіліне аударды. әдеби мақалалары мен зерттеулерін, публицистикалық очерктерін екі тілде бірдей жазды. қостілді жазушыларды құрмет тұтқан: «бауыржан момышұлының қазақ тілін өте жақсы білсе де, орыс тілінде одан да тамаша жазады» деп баға берген. әуезовтің өзі түркі тектес тілдердің барлығында да еркін сөйлейтін болған. бұл оның әдебиет пен мәдениеттік даму жолы мен өзара байланысын терең біліп, бағалауына ықпал жасаған. жасанды билингвизм егде жаста екінші тілді бір тілдік ортада немесе екі тілдік ортада ұйрену мәтижесінде қос тілді бірдей жетік меңгеру.